บริษัท การบินไทย จำกัด (มหาชน) ประกาศกลยุทธ์ลดรายจ่ายเพิ่มรายได้ท่ามกลางวิกฤตปัจจัยภายนอก
บริษัท การบินไทย จำกัด (มหาชน) ประกาศกลยุทธ์ลดรายจ่ายเพิ่มรายได้ท่ามกลางวิกฤตปัจจัยภายนอก พร้อมระดมความคิดกลุ่มผู้บริหาร เพื่อกำหนดแนวทางในการเพิ่มรายได้ลดค่าใช้จ่ายอย่างเร่งด่วนนายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) เปิดเผยว่า ท่ามกลางการแข่งขันที่รุนแรงส่งผลกระทบต่อการประกอบการโดยรวมของทุกสายการบิน เช่น เงินบาทแข็ง สงครามการค้าระหว่างสหรัฐ-จีน เศรษฐกิจโลกซบเซา และการปิดน่านฟ้าของปากีสถาน ส่งผลให้ปริมาณนักท่องเที่ยวและกำลังซื้อของลูกค้าลดลง ประกอบกับความล่าช้าของการซ่อมเครื่องยนต์ของผู้ผลิตทำให้ปริมาณการผลิตและจำนวนเครื่องบินที่ให้บริการลูกค้าลดลง มีการขาดทุนสุทธิในไตรมาสที่ผ่านมาเพิ่มขึ้น แม้จะใช้ทุกมาตรการในการควบคุมต้นทุนแล้วก็ตาม บริษัทการบินไทย จึงได้กำหนด6 กลยุทธ์ลดรายจ่ายเพิ่มรายได้ ประกอบด้วย กลยุทธ์ “SaveTG Co-Creation” เป็นกลยุทธ์การควบคุมค่าใช้จ่ายที่ไม่ส่งผลกระทบต่อคุณภาพการให้บริการ /กลยุทธ์ Zero Waste Management เป็นโครงการที่จะช่วยประหยัดและสร้างมูลค่าเพิ่ม (Circular Economy) ให้ทั้งกับองค์กรและประเทศชาติโดยรวม โดยจะเริ่มที่ Food Waste ก่อน ขณะนี้ ได้เริ่มมีการศึกษาร่วมกันกับทาง FoodInnoPolis เพื่อกำหนดแผนงานปฏิบัติ /กลยุทธ์การรุกตลาดใหม่ในไตรมาส 4 ด้วยการเปิดเส้นทางบินตรงสู่เซนได ประเทศญี่ปุ่นอีกครั้ง /กลยุทธ์การเพิ่มรายได้ โดยใช้ Digital Marketing เช่น การออกโปรโมชั่นผ่านสื่อดิจิทัลทุกช่องทางอย่างต่อเนื่อง เพื่อดึงฐานลูกค้ากลุ่ม Online มากขึ้น เพิ่มความสะดวกสำหรับลูกค้าที่ดาวน์โหลด Application Thai Airways ไว้ในโทรศัพท์มือถือ สามารถจองบัตรโดยสาร ค้นหาเที่ยวบิน โปรโมชั่นบัตรโดยสาร และนำเสนอสิทธิพิเศษ สิทธิประโยชน์ ให้กับผู้โดยสารของการบินไทยมากขึ้น นอกจากนี้ บริษัทฯ ยังมีโครงการเพิ่มรายได้เสริม อาทิ โครงการการจำหน่ายสินค้าออนไลน์ eCommerce คาดว่าจะเปิดให้บริการได้ในเดือนตุลาคมนี้ / กลยุทธ์ THAI Synergy ร่วมมือกับ Caf? Amazon ในการขยายธุรกิจทั้งในประเทศและในภูมิภาคเอเชีย และกลยุทธ์ TG Group โดยร่วมกับสายการบินไทยสมายล์ สร้างเครือข่ายการบินเชื่อมต่ออย่างเป็นระบบ และจะดำเนินการให้สายการบินไทยสมายล์เข้าร่วมเป็น Connecting Partner ของกลุ่มพันธมิตรสายการบินสตาร์อัลไลแอนซ์อย่างสมบูรณ์แบบภายในปีนี้ เพื่อช่วยเสริมความเข้มแข็งของเครือข่ายเส้นทางบินในระดับภูมิภาคนายสุเมธ ดำรงชัยธรรม เปิดเผยด้วยว่า นอกเหนือจากกลยุทธ์ดังกล่าว บริษัทฯ ยังมีการปรับเปลี่ยนโครงสร้างการทำงานกับ Thai Smile Connectivity การปรับโครงสร้างงานบริการแบบรวมศูนย์ เพิ่มความสะดวกสบายให้กับผู้โดยสาร ทั้งนี้ จากวิกฤตการณ์ต่างๆ ที่เกิดขึ้นอย่างต่อเนื่อง แม้ว่าจะสร้างความยากลำบากมากมายในการบริหารจัดการ แต่ล่าสุดบริษัทฯ ได้รับรางวัล Skytrax เป็น 1 ใน 10 สายการบินชั้นนำยอดเยี่ยมของโลก ปี 2019 พร้อมได้รับรางวัลอันดับ 1 รางวัลสายการบินที่ให้บริการสปาเลาจน์ยอดเยี่ยมของโลก และรางวัลอันดับ 1 สายการบินที่มีพนักงานให้บริการยอดเยี่ยมของเอเชีย